ADVANC เฮ! “อนุญาโตฯ” ยกคำร้อง “ทีโอที” เรียกค่าเสียหาย 1.62 หมื่นลบ.
ADVANC เฮ! “อนุญาโตฯ” ยกคำร้อง “ทีโอที” เรียกค่าเสียหาย 1.62 หมื่นลบ.
ADVANC เฮ! “อนุญาโตฯ” ยกคำร้อง “ทีโอที” เรียกค่าเสียหาย 1.62 หมื่นลบ.
11 ก.พ. 2563

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เปิดเผยว่า ตามที่บริษัท และบริษัท ทีโอที จำกัด (มหาชน) หรือ TOT ได้ยื่นคำเสนอข้อพิพาทต่อสถาบันอนุญาโตตุลาการ เมื่อวันที่ 27 กันยายน 2561 โดยทีโอทีเรียกร้องให้บริษัทชำระเงินผลประโยชน์ตอบแทนเพิ่มเติมจากการให้บริการเครือข่ายร่วม (Roaming) ตามข้อตกลงต่อท้ายสัญญาอนุญาตให้ดำเนินกิจการบริการโทรศัพท์เคลื่อนที่ครั้งที่ 7 ในช่วงระหว่างเดือนกรกฎาคม 2556 ถึงเดือนกันยายน 2558 เป็นจำนวนเงินรวมทั้งสิ้น 16,252 ล้านบาท พร้อมดอกเบี้ยผิดนัดในอัตรา 1.25% ต่อเดือนนั้น
ล่าสุด วันนี้ (11 กุมภาพันธ์ 2563) บริษัทได้รับคำชี้ขาดข้อพิพาทของคณะอนุญาโตตุลาการ ซึ่งชี้ขาดด้วยคะแนนเสียงข้างมากให้ยกคำเสนอข้อพิพาทของทีโอที ที่เรียกร้องให้บริษัทชำระเงินจำนวนดังกล่าว พร้อมดอกเบี้ย ด้วยเหตุที่บริษัทไม่ได้ปฏิบัติผิดสัญญาตามที่ทีโอทีกล่าวหา
ทั้งนี้ หากทีโอทีไม่เห็นด้วยกับคำชี้ขาดดังกล่าว ทีโอที มีสิทธิยื่นคำร้องขอเพิกถอนคำชี้ขาดต่อศาลปกครองกลาง ภายในกำหนดเวลา 90 วันนับแต่ได้รับคำชี้ขาด